Elsie Bay

**Elsa Søllesvik** (født 1996), kjent under artistnavnet **Elsie Bay**, er en norsk sanger og låtskriver fra Kvinnherad. Familien flyttet til Haugesund da hun var 13 år, og det var der musikkarrieren hennes startet. Hun fikk sitt musikalske gjennombrudd som 17-åring, som del av popduoen Elsa & Emilie. Hun har siden spilt på en rekke konserter og festivaler, og i 2022 deltok hun i Melodi Grand Prix med låten «Death of Us», og var en av låtskriverne av «Hammer of Thor» som ble fremført av .

## Bakgrunn
Søllesvik vokste opp i Sunde i Kvinnherad i Vestland, men flyttet til Haugesund i Rogaland som 13-åring. Allerede som barn drev hun med musikk og sang, og hun fikk sitt musikalske gjennombrudd som 17-åring i 2014.

### Elsa & Emilie (2010–2018)
I Haugesund møtte hun Emilie Haaland Austrheim på byen kulturskole. Kort tid etter, i 8. klasse, startet venninnene duoen Elsa & Emilie. I januar 2014 fikk duoen platekontrakt med Sony Music, og samme år kom debutalbumet *Endless Optimism*. Albumet skaffet duoen en nominasjon til Spellemannprisen i klassen «Årets nykommer». En av singlene fra albumet, «Run», ble en hit i 2017 da den ble brukt i tv-serien *[[Skam (TV-serie)|Skam]].*

I januar 2017 kom duoens oppfølgeralbum, *Kill Your Darlings*, med singler som «Au volant» og «Chains of Promises». I løpet av denne perioden spilte duoen på en rekke konserter og festivaler, blant andre Tysnesfest og . Duoen ble også listet på NRK P3, VG-lista og opptrådte på talkshowet *[[Lindmo]]* på NRK1. Ved årsskiftet 2017–18 besluttet duoen å ta en pause, og i desember 2018 ble duoen oppløst, og Søllesvik valgte i stedet å satse på en solokarriere.

### Elsie Bay (2018–)
Fra 2018 og inn i 2020-årene etablerte Søllesvik seg i Oslo som låtskriver for andre artister. Blant annet har hun skrevet for artisten Espen Fernando, og hun leverte låten «Witch Woods» som artisten Emmy deltok med i Melodi Grand Prix 2021. 

Parallelt med låtskrivingen for andre startet hun en solokarriere under navnet *Elsie Bay*. Artistnavnet kommer av at «Elsie» var et av navnene foreldrene hennes vurderte, før de landet på Elsa. Etternavnet «Bay» er det engelske ordet for «vik», tilsvarende sisteleddet i etternavnet *Søllesvik*. Hun har blant annet skrevet og sunget «Heaven Made», som er en av tittelsangene til den sørkoreanske tv-serien *Show Window: The Queen's House*. Serien hadde premiere i Sør-Korea høsten 2021.

### Melodi Grand Prix
I januar 2022 kunngjorde NRK at hun var blant deltakerne i Melodi Grand Prix 2022. Elsie Bay var direktekvalifisert til finalen 19. februar der hun deltok med låten «Death of Us». Hun skrev låten sammen med Jonas Holteberg Jensen og Andreas Stone Johansson, og fremførte låten under den første delfinalen lørdag 15. januar 2022. I tillegg var hun en av låtskriverne bak «Hammer of Thor», som  fremførte i delfinale 3. Hun endte på en tredje- eller fjerdeplass i finalen, og ble slått ut før den avgjørende gullduellen.

I 2023 deltok hun i Melodi Grand Prix på nytt, med låten «Love You in a Dream». Hun gikk videre fra delfinale 2 og var en av finalistene i finalen lørdag 4. februar 2023. 

### Annet
Søllesvik har en bachelorgrad i statsvitenskap fra Universitetet i Oslo samt en bachelor i rettsvitenskap og kriminologi fra Universitetet i Stavanger og Universitetet i Oslo. Hun er per 2023 bosatt i Oslo.

### Låtskriver i nasjonale finaler for Eurovision
**Nasjonal utvelgelse i Norge - [[Melodi Grand Prix]]**

2021: Emmy - "Witch Wood" (Skrevet sammen med Olli Äkräs og Morten Franck)

2022: Elsie Bay - "Death of us" (Skrevet sammen med Jonas Holteberg Jensen og Andreas Stone Johansson)

2022: Oda Gondrosen - "Hammer of Thor" (Skrevet sammen med Morten Franck, Torgeir Ryssevik, Oda Kristine Gondrosen)

2023: Elsie Bay "Love You in a Dream" (Skrevet sammen med Andreas Stone Johansson og Tom Oehler)

2023: Eline Thorp - "Not Meant to Be (Skrevet sammen med Andreas Stone Johansson, Eline Thorp og Jonas Holteberg Jensen)

**Nasjonal utvelgelse i Tyskland**

2023: Trong Hieu - "Dare to Be Different" (Skrevet sammen med Sasha Rangas, Stefan van Leijsen og Trong Hieu Nguyen)

2024: Leona - "Undream you" (Skrevet sammen med Leona, Maria Christensen og Simon Davis)

**Nasjonal utvelgelse i Luxembourg - [[Luxembourg Song Contest]]**

2024: Krick - "Drowning in the Rain" (Skrevet sammen med Andreas Stone Johansson og Tom Oehler)

**[[Kypros i Eurovision Song Contest]]**
2025: En av låtskriverne av «Shh (Theo Evan-sang)».

## Diskografi

### Singler

* 2021 – «Heaven Made»
* 2022 – «Death of Us»
* 2022 – «Tall People» 
* 2023 – «Love You in a Dream»

### Som del av Elsa & Emilie

#### Studioalbum

* 2014 – *Endless Optimism*
* 2017 – *Kill Your Darlings*

#### Singler

* 2014 – «Endless Optimism»
* 2014 – «Run»
* 2016 – «Au volant»
* 2017 – «Chains of Promises»
* 2017 – «Ocean»

## Priser og nominasjoner

## Referanser


## Eksterne lenker
* 
*